《青山》
宋代·史弥宁

青山见我喜可掬，我喜青山重盍簪。
石鼎车声煎玉乳，竹炉云缕试花沉。
三杯暖热渊明酒，一曲凄清叔夜琴。
莫怪相看能冷淡，交游如此却情深。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。